Lav et referat af nedenstående tekst:

Tekst:
Når kontrakten mellem AaB og Martin Pedersen udløber den 30. juni 2009, er det endnu uvist, hvor Martin Pedersen skal slå sine folder. - Jeg har ikke indgået nogen aftale med en ny klub endnu, men jeg har fået flere løse henvendelser fra både ind- og udland, siger Martin Pedersen til TV2/Nord. 25-årige Martin Pedersen har igennem hele sin fodboldkarriere været i AaB, bortset fra et enkelt år som udlejet spiller i SønderjyskE. - Jeg er villig til at få 10.000 mindre i lønposen, hvis jeg i stedet kan sikre mig en masse spilletid, siger Martin Pedersen. Sportsdirektør Lynge Jakobsen har været glad for at have Martin Pedersen i spillertruppen, men han er ked af at sige  farvel til en "ægte AaB-dreng". - Dog kan følelser ikke alene bestemme, og både vi og Martin mener, at det er rigtigt ikke at forlænge den nuværende kontrakt, siger Lynge Jakobsen.

Referat:
Det blev ikke til en kontraktforlængelse mellem AaB og Martin Pedersen.